Pierre Louis Moreau de Maupertuis

Pierre Louis Moreau de Maupertuis (, Sant-Yowan-an-Havreg — , Basel) a oa matematikour, astronomour ha bevoniour.

Gantañ e voe roet da anavezout pennreolenn an aktadur bihanañ.

D'e ugent vloaz ez eas d'an arme ma teuas da vezañ letanant en ur rejimant marc'hegerezh ha studiañ a reas ar matematik war e amzer vak. Goude-se e tilezas an arme hag e teuas da vezañ ezel eus akademiezh ar skiantoù e 1723. E 1728 e reas ur veaj betek Londrez hag eno e voe dilennet kenseurt eus ar Gevredidezh Roueel (Royal Society). E 1736 e voe e penn an ergerzhadeg kaset gant Loeiz XV da Laponia evit muzuliañ hirder un derez eus an hedredenn, ha goude e zistro e teuas da vezañ ezel eus holl gevredigezhioù skiantel Europa pe dost.

E 1740 ez eas Maupertuis da Verlin war goulenn Frederig II (Prusia) ha kemer e reas perzh en emgann Mollwitz ma voe prizoniet gant an Aostrianed. Goude bezañ dibrizoniet ez eas en-dro da Verlin, ha da c'houde da Bariz e-lec'h ma voe degemeret en akademiezh c'hall. Goude bezañ bet o chom ur pennad e su Frañs evit ober war-dro e yec'hed a oa war ziskar, e varvas e Basel. En abeg d'e benn kalet e voe tabut etre eñ, Samuel Koenig ha Voltaire pergen.

Levrioù

Setu amañ e labourioù pennañ :
Sur la figure de la terre (Pariz, 1738)
Discours sur la parallaxe de la Lune (Pariz, 1741)
Discours sur la figure des astres (Pariz, 1742)
Éléments de la géographie (Pariz, 1742)
Lettre sur la comète de 1742 (Pariz, 1742)
Astronomie nautique (Pariz, 1745 ha 1746)
Vénus physique (Pariz, 1745)
Essai de cosmologie (Amsterdam, 1750).

Embannet oa bet e Oberennoù e 1752 e Dresden hag e 1756 e Lyon.

Rummad:Ganedigezhioù 1698
Rummad:Marvioù 1759
Rummad:Matematikourien Breizh
Rummad:Bevoniourien Breizh
Rummad:Matematikourien Breizh
Rummad:Steredoniourien Breizh
Rummad:Fizikourien Breizh
Rummad:Prederourien Breizh
Rummad:Sant-Maloù